โบรกฯแนะเก็งกำไรกลุ่ม Global Play – งบไตรมาส 1 แกร่ง เคาะ 6 หุ้นดาวเด่นเดือน พ.ค.
โบรกฯแนะเก็งกำไรกลุ่ม Global Play – งบไตรมาส 1 แกร่ง พร้อมเคาะ 6 หุ้นเด่นเดือน พ.ค.
7 พ.ค. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ เราคาด SET Index จะแกว่งตัว Sideways ในกรอบ 1,560- 1,580 จุด หลังจากรีบาวด์กลับขึ้นมาได้แข็งแรงกว่าคาดวานนี้ รวมถึงนักลงทุนต่างชาติ ที่พลิกมา Long Index Futures กลับทั้งหมดที่ Short ไปวันก่อนหน้า ทำ ให้ภาพรวมดูผ่อนคลายมากขึ้น
อย่างไรก็ตามยังประเมินกรอบการบวกยังค่อนข้างจำกัด โดยปัจจัยที่ต้องติดตามคืนนี้คือตัวเลขการจ้างงานนอกภาคเกษตรเดือน เม.ย. ของสหรัฐฯ ซึ่งหากออกมาแข็งแกร่งต่อเนื่องคาดอาจสร้างความกังวลเรื่องการลด QE ปรับขึ้นดอกเบี้ยในอนาคตอีกครั้ง และหนุนให้ Flow ยังไหลออกจากตลาดเกิดใหม่
โดยประเมินว่ากลุ่ม Global Play จะยังเคลื่อนไหวแข็งแกร่งกว่าตลาด จึงแนะนำ “เก็งกำไร” รวมถึงหุ้นที่คาดมีผลการดำเนินงานไตรมาส 1/64 แข็งแกร่งส่วนจังหวะพักตัวของดัชนียังมองเป็นโอกาส “ทยอยสะสม” เพื่อรอการฟื้นตัวของเศรษฐกิจในช่วงครึ่งปีหลังนี้ ทั้งการฉีดวัคซีน ที่ีเร่งขึ้น และเปิดประเทศ ฝ่ายวิจัยชอบกลุ่มธนาคาร ไฟแนนซ์ ปิโตรเคมี อิเล็กทรอนิกส์ วัสดุก่อสร้าง การแพทย์ เป็นต้น
ส่วนกลยุทธ์ : เก็งกำไรงบไตรมาส 1/64 แข็งแกร่งและ Global Play // ทยอยสะสมหุ้นกลับบริเวณ 1,555+- และ 1,530+- จุด หุ้นเด่นเดือน พ.ค. : BCH, CPALL, ITEL, STEC, TU
IVL ประกาศกำไรสุทธิไตรมาส 1/64 เพิ่มขึ้น 359% จากไตรมาสก่อน, เพิ่มขึ้น 953% จากปีก่อน ดีกว่าตลาดคาด 36% ส่วนกำไรปกติ เพิ่มขึ้น 144% จากไตรมาสก่อน, เพิ่มขึ้น 128% จากทั้งรายได้ที่เติบโต รวมถึง Margin ที่ดีขึ้นทั้ง PET PTA MEG และ MTBE ส่วนแนวโน้มกำไรไตรมาส 2/64 คาดยังเร่งขึ้นต่อ คงราคาเป้าหมาย 57 บาท แนะนำ “ซื้อ” เป็น Top Pick กลุ่มปิโตรเคม